
ZAPISNIK 
1. sestanka komisije RZS za pravna vprašanja
v tem mandatu

Sestanek je bil v sredo 14. decembra 2022 z začetkom ob 16:00 uri v sejni sobi Ribiške zveze Slovenije, Ljubljana, Tržaška cesta 134.

Prisotni:
- k o m i s i j a :	dr. Miroslav ŽABERL (predsednik komisije): ter člani: Jože CEPEC, Anže PETROVIČ, Peter SOLAR. 
- drugi vabljeni:    mag. Igor MILIČIĆ (sekretar).
- odsotni:  član Drago ŠKERGET. 
 

SKLEPČNOST:	Od petih so prisotni štirje člani komisije. Sestanek je sklepčen. 


Dnevni red:

1. Pregled zapisnika pretekle seje komisije.
2. Pravna podlaga prepovedi ribolova.
3. Pravna sredstva zoper neusklajeni RGN.
4. Pravni ribiški kotiček.
5. Program dela 2023.
6. Razno.

Predlagani dnevni red so prisotni člani sprejeli soglasno.


AD 1

Pregled zapisnika pretekle seje komisije.
Povzetek: predsednik komisije dr. Miroslav Žaberl ugotavlja, da so vsi sklepi pretekle seje realizirani. Prisotni člani na zapisnik in na poročilo niso imeli pripomb.

Sprejet je bil: 
Sklep 1: prisotni člani so se seznanili s poročilom o realizaciji vseh sklepov zapisnika 7. seje KPV iz mandata 2017-2022.


AD 2

Pravna podlaga prepovedi ribolova.
M. Žaberl poda uvod: zaradi letošnje izjemne suše so bile mnoge RD prisiljene sprejeti prepoved ribolova. Primer slabe izkušnje iz Save Bohinjke, kjer sta RD Bohinj in RD Bled prepovedali ribolov, ZZRS pa ne. Prepoved ne more biti arbitrarna odločitev ribičev, zato je za tak ukrep nujno potrebno imeti enotne kriterije. Glede pravnih podlaga možnosti prepovedi ribolova s strani RD je član KPV Peter Solar v pravnem kotičku glasila ribič objavil prispevek, ki je bil tudi gradivo za današnjo sejo komisije. 

Razprava: 
Anže Petrovič – pravna podlaga na strani RD za prepoved je šibka.
Peter Solar: ni ustreznih pravnih podlag da RD prepove ribolov. Ribiška inšpekcija ima po njegovi oceni na razpolago dovolj ukrepov, potrebno pa bi bilo to prepoved posebej urediti. Prepozno je prepovedati ribolov, ko bi se razglasil status naravne nesreče. Pristojnost RD se ustavi na ravni mnenja, zato ne letni program, ne RGN nista primerna akta, razen če bi ministrstvo samo pripravilo ustrezno pravno podlago intervencije/posega v RGN. Država ima pristojne službe, ki spremljajo stanje na terenu in pripravljajo osnove pravil za ministrstva. Pobuda za prepoved mora priti od strokovnjakov ZZRS, pojavi pa se lahko vprašanje dvojnih meril (prepoved na nekem revirju da, drugje ne). Pričakuje ustrezno reakcijo tudi pri ozaveščanju privržencev drugi vodnih športov. Primer Savinje kaže, da reka teče po večih občinah in ribiških okoliših; če se prepove ribolov v dveh , v eni pa ne, ni dejansko narejeno nič. Vreme postaja vse bolj ekstremno, na to moramo biti pripravljeni v prihodnosti. Riba je očitno nepomembna zadeva in last države. Problem je tudi ker RD niso prijavile nobenega pogina rib zaradi suš in jih na RD praviloma ne dokumentiramo in ne poročamo. Tudi posamični primeri poginulih rib zaradi pretople vode so indikativni.
Jože Cepec: tekom ribolovnega leta malo možnosti sprememb RGN. Na občnem zboru RD bi bilo potrebno vnaprej navesti morebitne razmere za prepoved letne ribolovne dovolilnice. Noben od dokumentov (RGN in letni program) nista ustrezna prava pravna podlaga za prepoved ribolova.  Problematiko prepovedi ribolova je potrebno urediti z zakonom in definirati kriterije in primere za njegovo uvedbo. ZZRS bi mogel prvi prepovedati ribolov v kritični situaciji, pa tega ni naredil.  RD so bile zato prisiljene v reakcijo. Postavlja se vprašanje izvedbe; za ministrstvo to ni obligacija, 12. člen ZSlar se bolj nanaša na RGN. Morali bi biti vnaprej dani pogoji ko minister prepove ribolov; ali bo v poletnih mesecih minister to naredil, ostaja vprašanje. RGN bi bil v takih primerih kot letos, za nekaj časa suspendiran. Če takrat najdemo osebo ki izvaja ribolov, je le-ta kršil ribolovni režim, ki ga je minister s svojim ukrepom sprejel. 
Miroslav Žaberl: pravna podlaga da RD prepove ribolov je res šibka. Vprašanje se postavi tudi ali je RD sposobna s strokovnim znanjem zagotoviti od katere temperature naprej se ribolov prepove - praksa kaže da ne. ZZRS ima glavno vlogo, da kot strokovnjaki določijo kriterije za prepoved ribolova. Ministrstvo se otepa odgovornosti za prepoved ribolova. Letošnji primer Savinje je pokazal, da se je več RD skupaj dogovorilo za prepoved ribolova. Problem lex imperfecta – RD ne more ne disciplinsko ali prekrškovno preganjati kršitelje. RD bi morala na hitro spreminjati ali letni program ali RGN in jih pošiljati ZZRS. Razlog dvojnih meril prepovedi ribolova v primerjavi Soče in Savinje je bil v temperaturni razliki  med rekama. Izrek prepovedi ribolova je stvar MKGP, ne RZS da slednja opozarja RD na nujnost prepovedi. Ministrica je šele po naših treh pozivih, mesec dni pozneje pisno obvestila RD.  Počasen odziv je očital uradnikom MKGP na seji sveta ZZRS, a niso reagirali. Zato je zahteval posebno točko dnevnega reda, a je bila obravnavana brez sprejetih posebnih sklepov. Sedaj je treba narediti plan reakcij ukrepanja, kakšna je naloga MKGP in MOP glede ostalih deležnikov – posebej kritično letos je da bilo ni prepovedi posegov v gradbenih vodotoke v času ekstremne suše.  

Sprejeta sta bila: 

Sklep 2: predsednik RZS kot predstavnik zveze na sestanku Sveta ZZRS ponovno opozori na to problematiko skupaj z zahtevo, da ZZRS kot strokovna institucija opravi svojo nalogo v času izjemnih naravnih pogojev.
Sklep 3: RZS bo ponovila dopis ministrici MKGP z zahtevo po pričakovanju ustrezne priprave dolžnosti RD in posameznih organih v konkretnih primerih ekstremne suše.


AD 3

Pravna sredstva zoper neusklajeni RGN.

Uvod v problematiko poda M. Žaberl - novi načrti še niso sprejeti, še se dela po starih. Program upravljanja rib je potekel že lani. V pripravo RGN se vpletata ZRSVN in DRSV, najbolj moteča pa je zahteva za popolno prepoved krmljenja v sedmih vodnih telesih. Po zadnjih informacijah, kljub našim intervencijam na MGKP, vseh sedem RGN čaka na podpis ministrice. Jože Cepec ustno povzame svoje pisno mnenje, ki ga je pripravil v gradivu za sejo. RGN je upravni akt in zoper takšen akt obstaja možnost sodnega spora. RGN je zavezujoča zadeva, dokler novega ni, se uporabljajo stari, sprejeti po prej veljavni zakonodaji. Osnovni problem je upravni spor - ali bo sodišče sledilo RD, država je gospodar, ki določa kako se z ribami na njenih vodah gospodari. 

Razprava: 
Solar: prepoved krmljenja je sprožena na podlagi ocena ekološkega potenciala stoječih vod - zanima ga ali te ocene strokovno povsem sploh držijo. Zanima ga, kako je ocenjen ekološki potencial in s kakšno metodologijo so to ugotovili? Metodologije so res različne za stoječe in tekoče vode a riba kot element ekološkega stanja ni ocenjena-na podlagi česa je ocenjen ta potencial? Če ocene ekološkega potenciala metodološko držijo, imamo ribiči majhno možnost uspeha v sporu.  
Cepec: RD bodo morale dokazovati z izvedenskim mnenjem in finančnim vložkom, da krmljenje ne vpliva na vodo. Postopek CPVO bi verjetno res ugotovil minimalni vpliv krmljenja na vode. Izpostavi pomen procesa sprejemanja letnega programa. Če ZZRS na letni program RD ne da pripomb do konca januarja 2023, je ta sprejet. V kolikor ne je to faza usklajevanja, velja stari in ne novi letni program. Nikjer ne piše, da vnaprej obvelja predlog ZZRS za letni program in koliko časa ta faza usklajevanja traja. Opozoril je še na dejstvo, da poteče rok veljavnosti novim RGN-jem, če bodo podpisani konec leta 2022, saj prehodna določba ZSlar o nadaljnji veljavnosti starih RGN-jev, če niso sprejeti novi, zanje ne velja. 

Žaberl: Ocene ekološkega stanja obstajajo. Stališče DRSV je, da je krmljenje rib v stoječih vodah obremenitev, zato zahteva popolna prepoved krmljenja. Mnenje DRSV je: v kolikor se zavod ne strinja z oceno,  naredite postopek CPVO. ZZRS nima denarja za izvedbo CPVO, zato se temu izogiba.  Sestanek s predsedniki sedmih prizadetih RD: sklenili smo, da sami damo narediti analizo po vzoru RD Bled. S to analizo bi želeli dokazati, da je fosforja minimalno, večina onesnaženja pa prihaja od kmetijstva in komunalnih odpadnih voda. Problem je, da je taka prepoved hud poseg v ribolovni režim, ki lahko pri posameznih RD lahko pomeni dejanski konec njihovega delovanja, ker drugih revirjev nimajo (npr.  RD Voglajna).  

Sprejet je bil:

Sklep 4: ponovno se pri strokovni sodelavki RZS za ekologijo preveri ali ekološka ocena obremenjevanja vode s hrano za privabljanje rib drži ali ne. 
Sklep 5: RD se opozori na časovno (ne)veljavnost novih RGN-jev.

AD 4

Pravni ribiški kotiček.

M. Žaberl pove, da se je nova rubrika v glasilu prijela in da je dobil pozitivne povratne informacije na dosedanje tri objave. Ideja je, da pravna problematika prevečkrat ostaja v okviru pravnikov, so pa zanimiva za ribiče in ribiške funkcionarje. Prosi člane komisije, da prispevajo pisne prispevke za rubriko, sam že ima pripravljeni dve ideji. Urednica glasila potrebuje prispevke pravočasno, zaradi rokov objave. P. Solar predlaga poziv bralcem v glasilu, da oni postavijo pravna vprašanja oz. dileme  s katerimi se srečujejo in želijo dobiti odgovor v Pravnem kotičku. 

Sprejet je bil:
Sklep 6: člani KPV so se seznanili s potrebami in predlogi glede nadaljnjega pripravljanja rubrike Pravni ribiški kotiček za glasilo Ribič.


AD 5

Program dela 2023.
Povzetek razprave: konkretnih problematik za 2023 Žaberl nima. Pričakuje potrebo za pomoč pri spremembah aktov za komisijo za izobraževanje, za tekmovanje in delovne podskupina za delo z ribiškimi vodniki – tu pričakuje pravno tehnično pomoč vseh članov komisije. Glede spremljanja zakonodaje o varstvu osebnih podatkov je zadolžen Anže Petrovič. Spremljanje predpisov glede narave – tu pričakuje aktivnost vseh članov komisije. Pri spremembah/ vprašanjih glede ribiških aktov bi bili prav tako aktivni  vsi člani, v preteklosti je bil na tem področju najbolj aktiven nekdanji član Franc Polič. Nova spletna stran pomeni nova ureditev postavitev pravnih predpisov, z možnostjo objave člankov Pravnega kotička na enem mestu. 
Vse člane komisije Žaberl prosi za aktivno sodelovanje pri temeljnem strateškem dokumentu – Programu upravljanja rib. V preteklosti sta bila Solar in Žaberl edina, ki sta aktivno sodelovala pri njegovi pripravi.
P. Solar: program bo zelo verjetno šel čez program CPVO. V pripravo programa se bodo aktivno udejstvovali vsi deležniki. RD bodo morale zelo natančno prebrati program, pri preteklem izpostavi primer zahteve vlaganja sterilne šarenke, na katere RD niso pravočasno odreagirale.  


Sprejet je bil:
Sklep 7: člani komisije so se seznanili s točkami programa dela za leto 2023 in ga potrjujejo. Predsednik KPV program v pisni obliki pošlje UO RZS v potrditev.


AD 6

Razno. 


· Sklad kmetijskih zemljišč za vračanje zemljišč v lasti RD.

P. Solar:  pretekli teden smo imeli sestanek s vodstvi RD, ki imajo te probleme. RD Bistrica Domžale je  tožena s strani Sklada. To tožbo bomo spremljali. Prosi J. Cepca, da pregleda vso dokumentacijo s stališča sodnega procesa, ki jo je RD poslala na RZS. Vso dokumentacijo RD B. Domžale vsem članom komisije v vednost posreduje sekretar RZS. Vprašanje načina lastninjenja družbene lastnine – te probleme bi lahko rešili skozi ZSRib a se tega nismo zavedali. Pravne podlage so različne od primera do primera. Lovci so se za podobne primere z lovsko lastnino, spustili v tožbo z državo. 

Vsi sklepi so bili sprejeti soglasno. Sestanek je bil končan ob 17:30 uri.
	
Zabeležil:	Predsednik komisije:
mag. Igor MILIČIĆ	dr. Miroslav ŽABERL


Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

